internet vaartha 144 Views
అహ్మదాబాద్‌ : బ్యాంకింగ్‌ వ్యవస్థలో మొత్తం 5610 మంది ఉద్దేశ్యపూర్వక బకాయిదారులనుంచి రావాల్సిన మొత్తం 58,792 కోట్లుగా ఉందని తేలింది. ఈ ఏడాది మార్చినెలాఖరు నాటికి ఈ బకాయిలు భారీగా పెరుకున్నాయి. వీరితో జాతీయం చేసిన ప్రభుత్వ బ్యాంకులకు 3192 మంది బకాయిదారులు 28,775 కోట్లు చెల్లించాల్సి ఉందని అఖిలభారత బ్యాంకు ఉద్యోగుల సంఘం(ఎఐబిఇఎ) ప్రకటించింది. మొత్తం బకాయిలు మార్చి నాటికి 5.40లక్షలకోట్లుగా ఉన్నాయి.  ప్రభుత్వరంగ బ్యాంకులు, ఆర్థికసంస్థలకు ఎక్కువ బకాయిలు ఉన్నవారిలో విన్‌సమ్‌ డైమం డ్స్‌ అండ్‌ జ్యుయెలరీ 2266 కోట్లు, ఫరెవర్‌ ప్రెషన్‌ జ్యుయెలరీ డైమండ్స్‌ 1001 కోట్లు, కింగ్‌ఫిషర్‌ ఎయిర్‌లైన్స్‌ 1201 కోట్లు, డెక్కన్‌క్రానికల్‌ హోల్డింగ్స్‌ 884 కోట్లు, ఇండియన్‌ టెక్నోమాక్‌ కంపెనీ 625 కోట్లు, ర్యాంక్‌ ఇండస్ట్రీస్‌ 566 కోట్లు, రాజా టెక్స్‌ టైల్స్‌ 694.59 కోట్లు, రీఆగ్రో 580 కోట్లు, ఎస్‌కుమార్స్‌ నేషన్‌ వైడ్‌ 598కోట్లు, జెనిత్‌బిర్లా 139కోట్లు, జూమ్‌ డెవలపర్లు 1710 కోట్లు, ఎలక్రోథెర్మ్‌ ఇండియా 385 కోట్లు బకాయిలు పడ్డాయి. ఇక భారతీయ స్టేట్‌బ్యాంకు ఐదు అనుబంధ బ్యాంకులపరంగా ఉద్దేశ్యపూర్వక బకాయిల ఎగవేతదారులు 1546 మంది ఉన్నారు. మొత్తం బకాయిలు 18,576కోట్లుగా ఉన్నట్లు సంఘం ప్రకటించింది. ప్రైవేటురంగబ్యాంకులు, ఆర్థికసంస్థలు, విదేశీ బ్యాంకులు వంటివి ఉద్దేశ్యపూర్వక ఎగవేతదారులను ఉపేక్షించడంలేదని అయినప్పటికీ ఈమూడు కేటగిరీల్లో వరుసగా ప్రైవేటు రంగంలో 10,250 కోట్లు, ఆర్థిక సంస్థల్లో 728 కోట్లు, విదేశీ బ్యాంకుల్లో 463 కోట్లు బకాయిలున్నట్లు తేలింది. ఇత రత్రా ప్రభుత్వరంగ టాప్‌ మూడు బ్యాంకుల్లో ఎక్కువ మొత్తాలు పంజాబ్‌నేషనల్‌ బ్యాంకులో 698 మంది నుంచి 9445కోట్లువసూలుచేయాల్సి ఉంది. సెంట్రల్‌ బ్యాంక్‌ ఆఫ్‌ ఇండియా, ఓరియంటల్‌ బ్యాంక్‌ ఆఫ్‌ కామర్స్‌ 639 ఖాతాలో 3574కోట్లు, ఒబిసి 399 మంది ఖాతాదారుల నుంచి 3545 కోట్లు రాబట్టుకోవా ల్సి ఉంది. ప్రైవేటురంగంలో బేటా నాఫ్తాల్‌ ప్రమోటెడ్‌ సంస్థ దీప్‌ బావేజా ఇతరులు ప్రమోట్‌ చేసిన సంస్థ 951.97 కోట్లు చెల్లించాల్సి ఉంది. కోటక్‌ మహీంద్ర బ్యాంకు నుంచి రుణాలు సేకరించారు. కోటక్‌ మహీం ద్రబ్యాంకు 5442 కోట్లు, యాక్సిస్‌బ్యాంకుకు 993 కోట్లు, ఇండస్‌ ఇండ్‌బ్యాంకుకు 899 కోట్లు వసూలు చేయాల్సి ఉంది. బ్యాంకు ఉద్యోగుల సంఘం విడుదల చేసిన జాబితాలో విదేశీ బ్యాంకులపరంగా స్టాండర్డ్‌ ఛార్టర్డ్‌ బ్యాంకు 301 కోట్లు, దోహాబ్యాంకు 72 కోట్లు, డచ్‌బ్యాంకు 31 కోట్లు రానిబాకీలు రాబట్టుకోవాల్సి ఉంది. ఇక ఉద్దేశ్యపూర్వక ఎగవేతదారుల బకాయిలు పెరుగుతుం డటంపై సంఘం ప్రధాన కార్యదర్శి సిహెచ్‌ వెంకటాచలం మాట్లాడుతూ ప్రభుత్వం, రిజర్వుబ్యాంకులు సరైన సహేతుకమైన కార్యాచరణ అవలంభించకపోవడం వల్లనే పెరుగుతున్నాయన్నారు. రానిబాకీల రికవరీకి ప్రత్యేక యంత్రాంగాన్ని అమలు చేయాలన్నారు. కనీసం ఆయాపెద్ద బకాయిదారుల పేర్లను కూడా ప్రచురించలేకపోతున్నాయని వివరించారు. ప్రజాధనం నుంచే రుణాలు ఇస్తున్నారని, ప్రజలు కూడా ఈ బకాయిదారుల వివరాలు తెలుసుకోవాల్సిన అవసరం ఉందని ఆయన అన్నారు. చిన్నచిన్న రుణాలు తీసు కున్నవారిని వేధిస్తున్న బ్యాంకర్లు కార్పొరేట్‌ బకాయిదారులకు అన్ని రాయితీలు ఇస్తున్నా రని, అందువల్లనే ఉద్దేశ్యపూర్వక బకాయిల ఎగవేత పెరుగుతూ వస్తోందన్నారు. సంఘం అంచనాల ప్రకారం ప్రభుత్వరంగ బ్యాంకుల్లో రానిబాకీలు మొండిబాకీలు 2002 నుంచి 2016 వరకూ చూస్తే పది రెట్లు పెరిగాయన్నారు. 54,673కోట్ల రూపాయల నుంచి5,39,995 కోట్లరూపా యలకు పెరిగినట్లు తేలింది. ఓపక్క ప్రభు త్వం ప్రభుత్వరంగ బ్యాంకులకు మూలధన వనరులు చేకూరుస్తామని, వాటిని మరింత పటిష్టంచేస్తామని ప్రకటించింది. వచ్చే నాలుగేళ్లలో 70 వేల కోట్లు అందిస్తామని చెప్పిన ప్రభుత్వం మొదటివిడతగా 23 వేల కోట్లను విడుదల చేసింది. మొత్తం 13 బ్యాంకులకు నిధులను అందించిన ప్రభుత్వం మరికొన్ని బ్యాంకు లు నిధుల సమీకరణకు అనుమతులిచ్చింది. అయినా బ్యాంకర్ల పరం గా రానిబాకీల సమస్యను పరిష్కరించేందుకు పటిష్టమైన యంత్రాంగం ఏమీ అమలుకాకపోవడంతోనే నిరర్ధకఆస్తులు పెరిగిపోతున్నాయి.